স্বাস্থ্যওপরিবারকল্যাণমন্ত্রক
ডা. মনসুখ মান্ডভিয়া পশ্চিমাঞ্চলের ৬টি রাজ্য ও কেন্দ্রশাসিত অঞ্চলের কোভিড – ১৯ এর ফলে উদ্ভুত পরিস্থিতি মোকাবিলায় জনস্বাস্থ্য সংক্রান্ত প্রস্তুতি এবং জাতীয় টিকাকরণ অভিযানের বিষয়ে পর্যালোচনা বৈঠক করেছেন
নতুন দিল্লি, ১০ই জানুয়ারী, ২০২২
কেন্দ্রীয় স্বাস্থ্য ও পরিবার কল্যাণ মন্ত্রী ডা. মনসুভ মান্ডভিয়া বলেছেন, এই মহামারীর বিরুদ্ধে লড়াইয়ের প্রস্তুতিতে কোনো শৈথিল্য রাখলে চলবে না। কেন্দ্র ও রাজ্যগুলির মধ্যে সর্বাঙ্গীন সমন্বয় এক্ষেত্রে অত্যন্ত জরুরী, কারণ এর মধ্য দিয়ে মহামারীকে যথাযথভাবে প্রতিহত করা যাবে। মন্ত্রী আজ পশ্চিমাঞ্চলের ৬টি রাজ্য ও কেন্দ্রশাসিত অঞ্চল – মহারাষ্ট্র, মধ্যপ্রদেশ, রাজস্থান, গুজরাট, গোয়া এবং দাদরা – নগর হাভেলি ও দমন – দিউ –এর স্বাস্থ্যমন্ত্রী, প্রধান সচিব / অতিরিক্ত মুখ্য সচিব ও তথ্য কমিশনারদের সঙ্গে মতবিনিময় করেছেন। ভার্চুয়াল এই বৈঠকে স্বাস্থ্য প্রতিমন্ত্রী ডা. ভারতী প্রবীণ পাওয়ার উপস্থিত ছিলেন। বৈঠকে গুজরাটের স্বাস্থ্যমন্ত্রী শ্রী রুষিকেশ গনেশভাই প্যাটেল, মধ্যপ্রদেশের ডা. প্রভূরাম চৌধুরি, রাজস্থানের শ্রী প্রসাদী লাল মিনা এবং মহারাষ্ট্রের স্বাস্থ্যমন্ত্রী শ্রী রাজেশ টোপে উপস্থিত ছিলেন। কোভিড – ১৯ এর বিরুদ্ধে লড়াইয়ে কেন্দ্র, রাজ্য সরকারগুলিকে যেভাবে সহযোগিতা করছে তার জন্য রাজ্যগুলির স্বাস্থ্য মন্ত্রীরা কেন্দ্রকে ধন্যবাদ জানিয়েছেন।
বৈঠকে যে বিষয়গুলি আলোচনা হয়েছে, সেগুলি হল : মোট সংক্রমিতের সংখ্যা, নতুন করে সংক্রমিতের সংখ্যা, কতজন সংক্রমিতের এখন চিকিৎসা চলছে, সাপ্তাহিক ও দৈনিক সংক্রমণের হার, আরটি-পিসিআর ও আরএটি –র মাধ্যমে নমুনা পরীক্ষার পরিমাণ, সংক্রমণের ফলে মৃত্যুর সংখ্যা, প্রতি ১০ লক্ষ জন পিছু সংক্রমণ, প্রতি ১০ লক্ষ জন পিছু নমুনা পরীক্ষা এবং ওমিক্রণ ভ্যারিয়েন্টে আক্রান্তের সংখ্যা। এ ছাড়াও বৈঠকে নজরদারী, কনটেনমেন্ট এলাকার বিষয়ে সচেতনতা গড়ে তোলা, হাসপাতালের পরিকাঠামো বৃদ্ধি, নমুনা পরীক্ষার পরিমাণ বৃদ্ধি, সংক্রমণ বন্ধের জন্য সংক্রমণ শৃঙ্খলকে ভাঙ্গা, মানুষের মধ্যে কোভিড সংক্রান্ত আচরণ বিধি মেনে চলার প্রবণতা ইত্যাদি নিয়ে মতবিনিময় হয়েছে।
কেন্দ্র, কোভিডের মোকাবিলায় যে সব পদক্ষেপগুলি নিয়েছে, কেন্দ্রীয় স্বাস্থ্যমন্ত্রী সে বিষয়ে বিস্তারিতভাবে জানিয়েছেন। ডা. মান্ডভিয়া বলেছেন, ইসিআরপি – ২ এর আওতায় দেশজুড়ে স্বাস্থ্য পরিকাঠামোর মানোন্নয়নে যে অর্থ বরাদ্দ করা হয়েছে, সেগুলিতে যথাযথভাবে কাজে লাগাতে হবে। বৈঠকে হাসপাতালের শয্যা, পিএসএ প্ল্যান্ট, অক্সিজেনের চাহিদা অনুযায়ী সব সরঞ্জাম সম্পর্কে আলোচনা করা হয়েছে। যে কোনো পরিস্থিতির মোকাবিলায় সম্ভাব্য সব রকমের প্রস্তুতি নিয়ে বৈঠকে কথা হয়। মন্ত্রী জরুরী ওষুধের মজুতের পরিমাণ সম্পর্কে আলোচনা করেছেন। যদি কোনো ওষুধের ঘাটতি থাকে, তাহলে তা দ্রুত পূরণের জন্য তিনি পরামর্শ দিয়েছেন।
ডা. মান্ডভিয়া রাজ্যগুলিকে টিকাকরণ অভিযানকে ত্বরান্বিত করার পরামর্শ দেন। তিনি বলেন, কোভিড প্রতিরোধী টিকা সংক্রমণের তীব্রতা কমাতে সাহায্য করে। তিনি জোর দিয়ে বলেন, বিভিন্ন অসুখে ভোগা মানুষদের দ্রুত টিকাকরণের প্রয়োজন। বৈঠকে নমুনা পরীক্ষা, সংক্রমিতদের সংস্পর্শে যারা যারা এসেছেন, তাদের চিহ্নিত করা, সংক্রমিতদের চিকিৎসার বন্দোবস্ত করা এবং যথাযথ কোভিড আচরণবিধি মেনে চলার উপর গুরুত্ব দেওয়া হয়। মন্ত্রী বলেন, টেলিফোনের মাধ্যমে চিকিৎসকদের পরামর্শ বর্তমান পরিস্থিতিতে অত্যন্ত গুরুত্বপূর্ণ। তিনি ই-সঞ্জীবনী প্ল্যাটফর্মের কথা উল্লেখ করেন এবং প্রত্যেক জেলায় একটি করে টেলি কনসালটেশন হাব গড়ে তোলার উপর গুরুত্ব দেন।
দপ্তরের প্রতিমন্ত্রী ডা. ভারতীয় প্রবীণ পাওয়ার মৃদু সংক্রমণের ঘটনা ক্রমশ বৃদ্ধি পাওয়ায় হোম আইসোলেশনের উপর গুরুত্ব দিয়েছেন। তিনি স্বাস্থ্যকর্মীদের প্রশিক্ষণ নিশ্চিত করার জন্য রাজ্যগুলিকে পরামর্শ দেন। বৈঠকে স্বাস্থ্য মন্ত্রকের পদস্থ আধিকারিকরা উপস্থিত ছিলেন।
CG/CB/SFS
(Visitor Counter : 115